ועדת החוקה, חוק ומשפט, כנסת 20, פרוטוקול מספר 263, 2016-08-03 10:30

ניסן סלומינסקי: טוב, רבותי, בוקר טוב.

ניסן סלומינסקי: הוגשה רוויזיה.

ניסן סלומינסקי: כלומר, אתמול בכנסת אישרו בקריאה ראשונה את הנושא.

מיכל רוזין: רגע, יש בחירות, שאנחנו כאילו בהיסטריה להעביר את זה?

ניסן סלומינסקי: קיבלת רשות דיבור?

מיכל רוזין: אני שואלת שאלה.

ניסן סלומינסקי: רק שנייה, תני לי להציג.

מיכל רוזין: בוקר טוב, ניסן, מה שלומך?

ניסן סלומינסקי: בוקר טוב.

ניסן סלומינסקי: הצלחת לנוח?

ניסן סלומינסקי: אני שמח.

מיכל רוזין: אז אני שואלת שאלה: מה הלחץ?

ניסן סלומינסקי: אין שום לחץ.

מיכל רוזין: לא, מה קרה - - - בלילה - - -

ניסן סלומינסקי: באמת, את ותיקה, ככה תמיד בכל סוף מושב.

ניסן סלומינסקי: זה החוק יחיד?

ניסן סלומינסקי: זה החוק היחיד שקורה?

יעל גרמן: זה לא אומר שזה נכון.

מיכל רוזין: יש בחירות?

ניסן סלומינסקי: בלי קשר.

יעל גרמן: אם זה לא חוק יחיד, זה אומר - - -

ניסן סלומינסקי: טוב, עשי לי טובה.

מיכל רוזין: ניסן, כמוך יש לי פריימריז, ליעל אין.

מיכל רוזין: אני רוצה לדעת אם יש לי שלושה חודשים להיערך לפריימריז.

מיכל רוזין: ספר לי.

ניסן סלומינסקי: אני לא יודע.

ניסן סלומינסקי: ואם כן?

מיכל רוזין: ספר לי.

מיכל רוזין: ניסן, יש משהו שאתה יודע?

ניסן סלומינסקי: תשאלי את מפלגת העבודה.

מיכל רוזין: למה מפלגת העבודה?

מיכל רוזין: אתם יוצאים מהקואליציה?

ניסן סלומינסקי: לא יודע – לא, תשאלי את מפלגת העבודה.

מיכל רוזין: לא, זה רק אם בנט יוצא מהקואליציה.

ניסן סלומינסקי: טוב, די, בבקשה.

ניסן סלומינסקי: אני אומר: לפני שבוע - - -

מיכל רוזין: אני צריכה להיערך?

מיכל רוזין: לא, ברצינות, אני צריכה לדעת אם אני צריכה להיערך.

ניסן סלומינסקי: את שואלת אותי לפני התקשורת?

ניסן סלומינסקי: תשאלי אותי אחר כך בחדר.

מיכל רוזין: אבל תבטיח להגיד לי, כי אני צריכה להיערך.

מיכל רוזין: אחרת אני לא יכולה לצאת לחופש.

ניסן סלומינסקי: מאה אחוז.

ניסן סלומינסקי: טוב, לפני שבוע קיימה הוועדה כאן דיון מאוד רציני ומאוד עמוק בנושא הזה של מה שנקרא חוק הפריימריז, שבעיקרו נוצר בעיקר בעקבות בקשתו של מבקר המדינה לתקן עיוות שקיים בחוק, שיוצר, לדעתו של מבקר המדינה, פגיעה קשה מאוד בזכותו של – איך זה נקרא?

<סיגל קוגוט: הזכות להיבחר.

ניסן סלומינסקי: הזכות להיבחר.

ניסן סלומינסקי: והוא ביקש לתקן את הנושא הזה.

מיכל רוזין: זה עובד רטרואקטיבי?

ניסן סלומינסקי: לא, לא.

מיכל רוזין: אז מה עם החובות של בנט?

מיכל רוזין: אז איך הוא יחזיר אותן?

ניסן סלומינסקי: מיכל, עוד פעם אבקש ממך לצאת.

מיכל רוזין: למה תבקש ממני לצאת?

ניסן סלומינסקי: זה רוויזיה.

מיכל רוזין: אבל זה רלוונטי.

ניסן סלומינסקי: לא, עשי לי טובה, זו רוויזיה.

מיכל רוזין: אם זה רטרואקטיבי או לא זה לא רלוונטי?

ניסן סלומינסקי: מיכל, בבקשה.

ניסן סלומינסקי: וקיימנו דיון בנושא הזה.

ניסן סלומינסקי: ועדת החוקה אישרה את זה, ברוב גדול אפילו.

ניסן סלומינסקי: עלה למליאה, המליאה אישרה את זה.

ניסן סלומינסקי: לצערי, זה היה צריך להיות נדון לפני יומיים וזה נדון רק אתמול.

יעל גרמן: אז רגע, זה לא רטרואקטיבית?

יעל גרמן: ענית למעשה שזה לא רטרואקטיבית, סיגל.

<סיגל קוגוט: לא, מה פתאום.

ניסן סלומינסקי: בטח שזה לא רטרואקטיבית, מה פתאום.

יעל גרמן: אי-אפשר לדעת.

ניסן סלומינסקי: אי-אפשר.

ניסן סלומינסקי: אנחנו לא מחוקקים חוקים - - -

מיכל רוזין: כבר לא נופתע מכלום, סיגל.

יעל גרמן: ממש לא.

יעל גרמן: לאחר ההתנהגות שהייתה פה לפני שלושת רבעי שעה כלום לא מפתיע, שום דבר.

מיכל רוזין: זה שהופתעת הבוקר זה - - -

ניסן סלומינסקי: המליאה אישרה את זה.

ניסן סלומינסקי: ומיד מרגע האישור - - -

מיכל רוזין: אוסאמה, מה אתה עושה בחוץ?

ניסן סלומינסקי: מיכל, עשי לי טובה.

מיכל רוזין: סליחה, העוזרת שלך לא תנהל את אוסאמה.

<קריאה: העוזרת לא תנהל, אבל את תנהלי אותו.

ניסן סלומינסקי: אבל נוכל גם להצביע כשלא תהיי, ולא יהיה לך טענות.

ניסן סלומינסקי: שלא יהיה לך טענות.

ניסן סלומינסקי: לא, לא, מיכל.

ניסן סלומינסקי: טוב, אני אומר: ומהרגע שהמליאה אישרה את החוק בקריאה ראשונה יכולנו להוציא זימון.

יעל גרמן: אני מבקשת התייעצות סיעתית.

יעל גרמן: סיגל, עכשיו או לפני ההצבעה.

יעל גרמן: התייעצות סיעתית, אני רוצה להתייעץ.

יעל גרמן: אני יכולה להמתין לפני ההצבעה אחרי שאני מסבירה או לפני.

<סיגל קוגוט: את לא רוצה לנמק את הרוויזיה?

יעל גרמן: אני מאוד רוצה לנמק.

יעל גרמן: האם אחרי הנימוק אוכל לבקש התייעצות?

<סיגל קוגוט: כן, חמש דקות.

יעל גרמן: תודה.

יעל גרמן: יפה מאוד.

ניסן סלומינסקי: אוקיי.

ניסן סלומינסקי: ומרגע שהמליאה אישרה את זה בקריאה ראשונה יכולנו להוציא את הזימון.

ניסן סלומינסקי: היה לנו דיון לשעה 09:00, ולכן קבענו את השעה 08:45.

ניסן סלומינסקי: היו כאן נוכחים, דיברו.

ניסן סלומינסקי: אפילו אנשים מחוץ לכנסת דיברו, הסבירו את דבריהם.

יעל גרמן: כמה זמן הם דיברו?

יעל גרמן: 10 דקות?

יעל גרמן: 12 דקות?

ניסן סלומינסקי: קיימנו הצבעה.

יעל גרמן: אחרי עשר דקות.

ניסן סלומינסקי: יש בקשה לרוויזיה של חברת הכנסת יעל גרמן.

ניסן סלומינסקי: יש לך שתי דקות לנמק את הרוויזיה שלך.

ניסן סלומינסקי: בבקשה.

יעל גרמן: כן.

יעל גרמן: אז קודם כול, אני רוצה למחות על כל ההתנהלות שהייתה בשעה 08:45.

יעל גרמן: מה זה שתי דקות?

יעל גרמן: מה זה שתי דקות?

ניסן סלומינסקי: שתי דקות לנמק את הרוויזיה שלך.

יעל גרמן: אז שתי דקות, אני מבקשת לדבר בזמני.

ניסן סלומינסקי: לא, תדברי שתי דקות, ואם לא - - -

יעל גרמן: מספיק עם ההגבלה שלך של שתי דקות.

יעל גרמן: מספיק.

יעל גרמן: אחרי כל מה שהיה אתה עוד ממשיך עם זה?

יעל גרמן: לפחות - - -

ניסן סלומינסקי: יעל, אני מבקש ממך פעם אחרונה.

יעל גרמן: מה אתה מבקש?

יעל גרמן: אני מבקשת ממך.

ניסן סלומינסקי: את מדברת בצורה שלא נאותה לחברי כנסת.

יעל גרמן: ואתה דיברת בצורה נאותה?

ניסן סלומינסקי: דיברתי כמו שאני מדבר עכשיו, בצורה נאותה.

יעל גרמן: דיברת בצורה נאותה לפני שעה וחצי?

ניסן סלומינסקי: כן, דיברתי.

יעל גרמן: לא, לא דיברת בצורה נאותה.

ניסן סלומינסקי: ואת יכולה לחלוק על דעותיי.

יעל גרמן: לא, אתה חלקת על דעותיי.

ניסן סלומינסקי: אני חלקתי על דעותייך?

ניסן סלומינסקי: כנסת ישראל חלקה, הוועדה חלקה.

ניסן סלומינסקי: אבל צורת הדיבור שלך וההתפרצויות שלך הן מאוד לא מכובדות.

יעל גרמן: אוקיי, ניסן.

יעל גרמן: אל תגביל בשתי דקות.

ניסן סלומינסקי: אגביל אותך בשתי דקות, והזמן שלך עובר.

יעל גרמן: ניסן, מה שלא מכובד זה ההליך.

ניסן סלומינסקי: הזמן שלך עובר.

יעל גרמן: ההליך לא מכובד.

ניסן סלומינסקי: מאה אחוז.

ניסן סלומינסקי: אז תסבירי.

יעל גרמן: זה בדיוק מה שאני מתכוונת לעשות.

ניסן סלומינסקי: יש לך עד 10:41.

יעל גרמן: אני מבקשת ממך להפסיק לאיים בהגבלת זמן.

ניסן סלומינסקי: לא, לא אפסיק.

ניסן סלומינסקי: אני לא מאיים, אני מקציב לך זמן.

ניסן סלומינסקי: זה הזמן הרגיל תמיד.

ניסן סלומינסקי: זה על חשבון הזמן שלך.

יעל גרמן: בזמן הזה שאתה מאיים, יכולתי כבר לסיים.

ניסן סלומינסקי: לא, זה על חשבון הזמן שלך.

יעל גרמן: אז אל תפריע לי.

יעל גרמן: אתה מפריע לי.

ניסן סלומינסקי: אני לא מפריע, אמרתי לך שתי דקות.

יעל גרמן: אתה כרגע מפריע.

יעל גרמן: כרגע אתה מפריע, בהחלט, ואתה לא נותן לי את זכות הדיבור.

מיכל רוזין: יושב-ראש ועדת האתיקה, אל תצביע על הדבר הזה.

מיכל רוזין: תשמע לי, אל תצביע, לך תביא מישהו אחר מש"ס.

מיכל רוזין: אל תצביע על חוק מושחת.

יעל גרמן: מצטרפת לדבריה.

מיכל רוזין: ממש.

מיכל רוזין: וקנין, יושב-ראש ועדת אתיקה, שמצביע על זה שאפשר לחרוג בפריימריז.

מיכל רוזין: תביא מישהו אחר.

ניסן סלומינסקי: מיכל, פעם אחרונה לפני שאני מוציא אותך.

ניסן סלומינסקי: התריתי בך פעם, פעמיים, זו רוויזיה.

מיכל רוזין: - - -

ניסן סלומינסקי: לא משנה.

ניסן סלומינסקי: לא משנה.

יעל גרמן: ב-21:15 אתמול בערב באו והודיעו לנו שב-08:45 בבוקר יתקיים הדיון על הצבעה שנייה ושלישית.

יעל גרמן: ב-08:45 לרבים מאתנו הייתה כבר תוכנית שלא נקבעה אתמול ב-21:15 אלא נקבעה לפני מספר שבועות.

יעל גרמן: וגם לי הייתה את התוכנית שלי, מפני שהגשתי בקשה לדיון מהיר לוועדת העבודה, הרווחה והבריאות.

יעל גרמן: הגשתי את הבקשה הזו לפני שבועיים.

יעל גרמן: היום ב-08:45 התקיים הדיון, וברור ומובן מאליו שהייתי חייבת להיות בו ולפתוח אותו.

יעל גרמן: וכך עשיתי.

יעל גרמן: פתחתי את הדיון, התנצלתי בפני ראש הוועדה, ולמרות שזה היה מאוד לא מנומס ולא ראוי, קמתי מיד לאחר שאמרתי את דברי הפתיחה ועברתי הנה.

יעל גרמן: השעה הייתה 09:00, לא עברו יותר מעשר דקות מהרגע שאתה פתחת את הדיון.

יעל גרמן: וגיליתי שהדיון בחוק הזה הסתיים, לרבות ההצבעות.

יעל גרמן: ולמרות שאמרתי לך, והסברתי לך את הנסיבות, וידעת את הנסיבות, וביקשתי ממך לפתוח את הדיון.

יעל גרמן: ולא היה קורה שום דבר אם הייתה פותח את הדיון, והיית נותן לי את זכות הדיבור, זכות הבעת הדעה, וגם את היכולת להגיש הסתייגויות.

יעל גרמן: לא היה קורה שום דבר.

יעל גרמן: אתה, אני חייבת לומר, בגסות רוח, ניסן – דיברת קודם על הטון שלי, אז אני רוצה לדבר אתך על הטון שלך – אתה בגסות רוח, תוך הטחת עלבונות אישיים על רמת הדיבור שלי אתמול – שזה בסדר, מותר לך להביע את הדעה ולחבריך, ולא בפומבי, אני חושבת שזה היה לא ראוי, ואני גם מצפה להתנצלות, אראה לך את זה בצילום, כי זה במקרה מצולם – אתה, תוך הטחת עלבונות אישיים, סירבת, סירבת לתת לי את הזכות האלמנטרית שלי.

יעל גרמן: אז אני מבינה - - -

ניסן סלומינסקי: טוב, תודה רבה, עבר הזמן.

יעל גרמן: לא.

ניסן סלומינסקי: נימקת את זה.

יעל גרמן: לא, אני מצטערת מאוד.

ניסן סלומינסקי: די, יעל, עבר הזמן שלך.

יעל גרמן: לא, אני מצטערת, לא נימקתי.

ניסן סלומינסקי: יעל, אני יודע שאת מצטערת, ואני יודע שאת רוצה לנהל את הכנסת ואת רוצה לנהל את הוועדות.

יעל גרמן: לא נימקתי.

ניסן סלומינסקי: היה לך את הזמן לנמק.

יעל גרמן: אדוני, אני רק רוצה את זכותי.

ניסן סלומינסקי: די, נקודה, היה לך את הזמן לנמק.

יעל גרמן: לא, לא היה לי את הזמן, אני מצטערת מאוד.

ניסן סלומינסקי: אני מבקש.

יעל גרמן: לא, לא היה לי את הזמן.

יעל גרמן: הסברתי את הנסיבות המקדימות, ועכשיו אנמק את ההתנגדות.

ניסן סלומינסקי: לא תכתיבי לוועדה איך להתנהל.

יעל גרמן: אני לא מכתיבה.

ניסן סלומינסקי: את עושה את זה כל הזמן.

יעל גרמן: אני לא מכתיבה.

ניסן סלומינסקי: טוב, אני לא מתווכח אתך.

ניסן סלומינסקי: יש לך חצי דקה נוספת, תעמדי בה.

ניסן סלומינסקי: אם לא, לא יהיה יותר, נגמר.

יעל גרמן: אני מבקשת לנמק את ההסתייגות ולומר, שלהקל על גביית הכספים, על תרומות הכספים ועל ניהול הכספים על-ידי המועמדים הפריימריז – להקל על זה, מבחינתי זה - - -

ניסן סלומינסקי: רבותי, אני מבקש מכל אלה – מיכל.

מיכל רוזין: מה?

ניסן סלומינסקי: זה מפריע, מה אני יכול לעשות?

ניסן סלומינסקי: אני רוצה לשמוע אותה, ואני שומע אותך כל הזמן.

ניסן סלומינסקי: מה אני יכול לעשות?

מיכל רוזין: ניסן, זה שאתה שומע אותי גם כשאני לא מדברת, זו כבר בעיה - - -

ניסן סלומינסקי: בבקשה.

יעל גרמן: מבחינתי זה דבר שהוא לא ראוי, זה מינהל לא תקין.

יעל גרמן: אני לא רוצה לומר את המילה שחיתות, אבל אין ספק שבניהול פריימריז פעמים רבות שמענו על מקרי שחיתות, שמענו על תרומות פיקטיביות, שמענו על ארגזים, שמענו על הרבה מאוד דברים.

יעל גרמן: פריימריז צריך לנהל מאוד מאוד בקפידה.

יעל גרמן: ואי-אפשר להקל, אם כבר, צריך להחמיר.

יעל גרמן: הניסיון היום להקל על מועמד לפריימריז לגבות כל תרומה, לקחת כל תרומה, וגם אם זה מעבר - - -

ניסן סלומינסקי: טוב, תסכמי.

יעל גרמן: אני מסכמת, אני מסיימת.

ניסן סלומינסקי: לא, נגמרה כבר גם תוספת הזמן.

יעל גרמן: אני באמצע משפט.

יעל גרמן: אתה חושב שזה ראוי באמת להפסיק אותי באמצע משפט?

ניסן סלומינסקי: אז תסכמי את המשפט.

יעל גרמן: אז זה מה שאני עושה.

ניסן סלומינסקי: אמרתי: תסיימי את המשפט.

יעל גרמן: אם לא תפריע לי, אוכל לסיים.

יעל גרמן: אתה לא נותן לי לסיים.

יעל גרמן: מה שאני רוצה לומר, שכל החוק הזה נגוע במינהל לא תקין, נגוע באינטרסים שאני לא יכולה להבין אותם.

יעל גרמן: ויכול, אני לא אומרת שכן, אבל יכול בהחלט להביא להגברת השחיתות הפוליטית, שכולנו מתנגדים לה.

יעל גרמן: ולכן אני מתנגדת לחוק הזה.

ניסן סלומינסקי: תודה רבה.

ניסן סלומינסקי: עכשיו, לפני שנצביע, ביקשתם, יש לכם חמש דקות, עד 10:49.

ניסן סלומינסקי: חמש דקות.

ניסן סלומינסקי: טוב, רבותי, מי בעד קבלת הרוויזיה?

ניסן סלומינסקי: ירים את ידו.

ניסן סלומינסקי: ארבעה.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: שישה.

ניסן סלומינסקי: בעד הרוויזיה – מיעוט

ניסן סלומינסקי: הרוויזיה לא נתקבלה.

ניסן סלומינסקי: הרוויזיה נפלה.

ניסן סלומינסקי: תודה רבה.

ניסן סלומינסקי: טוב, הישיבה נעולה.